ועדת הכספים, כנסת 19, פרוטוקול מספר 484, 2014-12-29 10:15

ניסן סלומינסקי: אנחנו עוברים לתקציב המועצה להסדר הימורים בספורט לשנת 2014.

ניסן סלומינסקי: פה, בניגוד לתקציב קודם שהיה תקציב שמיועד ל-2015, אנחנו דנים על תקציב ל-2014.

ניסן סלומינסקי: זה תקציב שכבר מומש.

ניסן סלומינסקי: אם זה לא יאושר, מה קורה עם כל מה שקרה?

ניסן סלומינסקי: איך קורה שמגיעים ליום האחרון של השנה - היום ה-29 – על מנת לאשר תקציב של השנה שחלפה?

שלומית ארליך: פנינו אליכם, כיוון ששמנו לב שבין השנים 2011 ל-2013 לא הובא לכאן התקציב לאישור כפי שנדרש להגיע לפי החוק.

שלומית ארליך: אם אפשר להתייחס גם לנקודה הזאת.

איציק לארי: התקציב שלנו מוגש לאישורם של שר האוצר, שרת התרבות והספורט וועדת הכספים של הכנסת.

איציק לארי: עד 1 בנובמבר התקציב שלנו אמור להיות מונח על שולחן השרים.

איציק לארי: אנחנו מקפידים על כך שהתקציב שלנו יוגש בזמן לשרים.

איציק לארי: מרגע זה ואילך הדבר לא נתון בידנו.

איציק לארי: התקציב, לצערי הרב, מוגש לאישור ועדת הכספים של הכנסת רק עכשיו מכיוון שלשרים היו שאלות והבהרות.

איציק לארי: החתימה שלהם על התקציב הגיעה רק לקראת סוף השנה.

איציק לארי: מבחינת הטוטו אין לנו מענה על זה.

ניסן סלומינסקי: היועצת המשפטית שלנו אמרה שבין השנים 2011 ל-2014 שכחתם להגיש את התקציב שלכם לאישור ועדת הכספים.

ניסן סלומינסקי: יש כזה דבר?

איציק לארי: אנחנו לא שכחנו.

איציק לארי: נכון, התקציב לא הוגש לוועדת הכספים של הכנסת.

ניסן סלומינסקי: זו הפתעה שהיום זה מגיע.

ניסן סלומינסקי: יכול להיות שגם היום זה לא היה מגיע, ואז היו שואלים בשנה הבאה למה בין 2011 ל-2015 לא הוגשו התקציבים.

איציק לארי: כפי שציינתי, הטוטו מגיש את התקציב לאישור השרים על פי חוק.

איציק לארי: ב-1 בנובמבר התקציב מונח על שולחן השרים.

ניסן סלומינסקי: נובמבר השנה?

איציק לארי: כן.

ניסן סלומינסקי: לקראת השנה שתהיה?

איציק לארי: כן.

איציק לארי: בנובמבר 2013 הצעת התקציב הראשונה הונחה על שולחן השרים.

אלעזר שטרן: זאת?

איציק לארי: כן.

ניסן סלומינסקי: שנה שלמה היא הייתה מונחת על שולחן שני שרים ולא התקדמה?

איציק לארי: מרגע זה ואילך הטוטו לא אחראי לנושא הזה של החתימות וההגשה לוועדת הכספים.

איציק לארי: התקציב הזה נותן גם ביטוי לתכנית לאומית לקידום ספורט ילדים ונוער שאושרה על ידי ממשלת ישראל לאחר שמליאת המועצה אישרה אותה.

איציק לארי: זו רצועה חדשה.

איציק לארי: אם יש תקציב לא מאושר, אנחנו לא יכולים לשלם את הרצועה, אנחנו לא יכולים להוציא כסף.

איציק לארי: זאת המשמעות של אי אישור התקציב.

ניסן סלומינסקי: תיכף נגיע לחלק הרגשי של העניין.

איציק לארי: לא רגשי.

איציק לארי: אמרת מה המשמעות של אי אישור התקציב.

ניסן סלומינסקי: איך אתם פועלים כשהתקציב לא מאושר?

ניסן סלומינסקי: עזוב שהשרים אשמים.

ניסן סלומינסקי: איך אתם פועלים אם אין לכם תקציב מאושר?

ניסן סלומינסקי: זה בסדר שהגשתם לשרים, אבל איך אתם עובדים?

ניסן סלומינסקי: איך אתם לא זועקים לשרים ואומרים: רבותיי, אנחנו לא יכולים לשלם משכורת כי אין תקציב מאושר?

ניסן סלומינסקי: איך זה עובד?

איציק לארי: כל הספורט הישראלי תלוי בנו.

איציק לארי: אי אפשר לעצור את הספורט הישראלי.

איציק לארי: בלי הכסף שלנו הספורט הישראלי נסגר.

איציק לארי: אנחנו משלמים על פי החלק הפרופורציונאלי רק על רצועות שאושרו על ידי ועדת הכספים בעבר.

ניסן סלומינסקי: מה פירוש "בעבר"?

ניסן סלומינסקי: כבר 4 שנים לא אישרו לכם תקציב.

איציק לארי: אנחנו לא משלמים על רצועות חדשות.

ניסן סלומינסקי: איך אתם משלמים גם על הישן?

איציק לארי: על הישן אנחנו משלמים על פי החלק הפרופורציונאלי.

ניסן סלומינסקי: אתה מחדש לנו עכשיו חידוש.

ניסן סלומינסקי: זה יכול להיות מעניין מאוד.

ניסן סלומינסקי: אם אישרו למשרד מסוים - נניח למשרד החינוך – תקציב ב-2010, אז עכשיו משרד החינוך לא צריך להגיש תקציבים, הוא יכול לעבוד על סמך התקציב הזה כל השנים קדימה?

ניסן סלומינסקי: איפה נשמע דבר כזה?

איציק לארי: אני לא בקיא בסדרי עבודה של משרדים ממשלתיים.

ניסן סלומינסקי: איך אתם יכולים?

ניסן סלומינסקי: אישרו לכם ב-2010 תקציב.

ניסן סלומינסקי: איך עבדתם ב-2011, ב-2012 בלי שאישרו לכם תקציב?

איציק לארי: עבדתי רק על הרצועות שאישרו לי ב-2010.

ניסן סלומינסקי: אישרו לכם את זה ל-2010, לא ל-2011 ול-2012.

ניסן סלומינסקי: איך הצלחתם לעבוד?

איציק לארי: החוק אומר שאני עובד על פי התקציב האחרון שאושר.

ניסן סלומינסקי: אין כזאת חיה.

ניסן סלומינסקי: זה קיים רק לגבי תקציב המדינה.

ניסן סלומינסקי: אני עומד נדהם.

בועז טופורובסקי: בקיצור, לא מאשרים.

ניסן סלומינסקי: זה לא משנה אם תאשר או לא תאשר.

בועז טופורובסקי: לפחות לא נאשר.

ניסן סלומינסקי: יש לו כאן משהו רגשי עם הילדים.

ניסן סלומינסקי: הוא אומר שאם לא נאשר הוא לא יוכל לשלם.

ניסן סלומינסקי: את המשכורות הוא יכול להמשיך לשלם, רק את הדבר הזה עם הילדים הוא לא יכול לשלם בלי שנאשר.

ניסן סלומינסקי: זה נשמע לנו כל כך הזוי.

גיא אטיאס: כפי שהציג איציק לארי, באזור דצמבר ינואר הם מגישים לנו, למשרד התרבות והספורט, את התקציב.

גיא אטיאס: יחד עם הגורמים המקצועיים אנחנו עוברים על התקציב.

גיא אטיאס: לא תמיד אנחנו רואים עין בעין את הדברים עם המועצה להסדר ההימורים.

ניסן סלומינסקי: ואז מה קורה?

ניסן סלומינסקי: אתם לא מאשרים את התקציב.

גיא אטיאס: נכון.

ניסן סלומינסקי: ואז מה קורה?

ניסן סלומינסקי: הם עובדים לפי התקציב - -

גיא אטיאס: הם עובדים לפי התקציב האחרון שאושר.

ניסן סלומינסקי: אתה מבין מה שאתה אומר?

ניסן סלומינסקי: אני בשוק מוחלט.

גיא אטיאס: אני לא מייצג את המועצה להסדר הימורים.

גיא אטיאס: יש לה חוות דעת שלה.

גיא אטיאס: היא פועלת על פי חוות הדעת שלה.

גיא אטיאס: שווה לשאול את היועץ המשפטי שלהם איך הם עובדים.

ניסן סלומינסקי: מ-2011 אתם לא רואים עין בעין את התקציב שלהם?

גיא אטיאס: לא.

גיא אטיאס: בסוף אנחנו מאשרים את התקציב.

ניסן סלומינסקי: מתי אישרתם אותו בפעם האחרונה?

ניסן סלומינסקי: איזה תקציב אישרתם פעם אחרונה?

גיא אטיאס: של 2014.

ניסן סלומינסקי: אצלנו יש של 2010.

גיא אטיאס: אנחנו אישרנו את תקציב 2014.

גיא אטיאס: במאי העברנו אותו לאגף תקציבים.

ניסן סלומינסקי: במאי 2013?

גיא אטיאס: במאי 2014.

ניסן סלומינסקי: את השנה לפני כן גם אישרתם?

גיא אטיאס: כן.

ניסן סלומינסקי: אתם כל שנה ושנה אישרתם את התקציב שלהם?

גיא אטיאס: נכון.

ניסן סלומינסקי: ראיתם בסוף עין בעין.

גיא אטיאס: אז מעבירים את זה לאגף תקציבים.

ניסן סלומינסקי: מאגף התקציבים זה לא הגיע אלינו.

איתי טמקין: אני אעשה סדר מבחינת איך התהליך עובד בממשלה.

איתי טמקין: אנחנו לא אלה שאחראים להביא את התקציב לפה.

איתי טמקין: אנחנו בודקים את התקציב עבור שר האוצר.

איתי טמקין: שר האוצר נדרש לאשר או לא לאשר את התקציב במועצה.

איתי טמקין: אנחנו קיבלנו, כמו שאמר נציג משרד הספורט - -

ניסן סלומינסקי: אמרת דבר מאוד מעניין.

ניסן סלומינסקי: אמרת שאתם, האוצר, לא אחראיים להביא את זה לפה.

ניסן סלומינסקי: נניח שהשר מאשר.

ניסן סלומינסקי: מה הוא עושה?

ניסן סלומינסקי: הוא שם את זה על מפתן הדלת על מנת שמישהו יעביר את הנייר אלינו?

איתי טמקין: אנחנו שולחים מכתב אישור תקציב ליושב-ראש דירקטוריון המועצה להסדר ההימורים בספורט.

איתי טמקין: המועצה להסדר ההימורים בספורט פעלה לקיים דיון.

איציק לארי: זה משרד הספורט.

גיא אטיאס: במקרה הזה זה משרד הספורט, כי התחלף שלטון.

ניסן סלומינסקי: מי צריך להעביר את התקציב אלינו?

גיא אטיאס: שאלה טובה.

שלומית ארליך: מי העביר אותו השנה?

ניסן סלומינסקי: השנה העביר אותו משרד הספורט.

איציק לארי: ברגע שהשרים חתמו, אנחנו דואגים, אם באמצעות משרד הספורט או במישרין, שהתקציב יגיע לוועדת הכספים.

ניסן סלומינסקי: מ-2011 לא הייתה לכם חתימה של שני שרים על התקציב, זאת המשמעות?

איציק לארי: אני לא זוכר בדיוק.

איציק לארי: לא כל שנה הייתה חתימה של שני שרים.

איציק לארי: היו תקופות בחירות.

אלעזר שטרן: מי שחושב שהוא מביא לנו דברים ביום האחרון על תקציב שכבר נגמר - -

ניסן סלומינסקי: לא רק זה.

ניסן סלומינסקי: 4 שנים אחורה אין תקציב.

סתיו שפיר: מה קרה בשנים האחרונות שהתקציב לא הגיע לוועדה?

סתיו שפיר: בשנת 2012,2013 השתמשתם בתקציב שלא הגעתם איתו לוועדה על-מנת שהיא תאשר לכם אותו?

אלעזר שטרן: זה מה שהוא אומר.

איציק לארי: זה נתקע אצל השרים.

ניסן סלומינסקי: על איזה תקציבים מ-2010 יש לכם חתימה של שני שרים?

איתי טמקין: הועברה חתימה של שר האוצר לגבי תקציב 2013.

ניסן סלומינסקי: שר האוצר חותם רק אחרי ששר הספורט חותם?

איתי טמקין: לא בהכרח.

איתי טמקין: זה הנוהל הפנימי שאנחנו מאמצים כי הם הגורם המקצועי.

ניסן סלומינסקי: ב-2013 הייתה חתימה של משרד הספורט?

איתי טמקין: נכון.

ניסן סלומינסקי: אחרי שחתמו שני השרים, לאן התקציב הזה הלך?

איתי טמקין: כשאנחנו חותמים על האישור של התקציב, נשלח מכתב עם העתק למשרד התרבות והספורט ומכתב למועצה להסדר ההימורים בספורט ששר האוצר מאשר את התקציב.

ניסן סלומינסקי: מה קורה אז?

ניסן סלומינסקי: הם צריכים להביא את זה אלינו?

איתי טמקין: נכון.

ניסן סלומינסקי: 4 שנים לא העבירו אלינו תקציב לאישור.

ניסן סלומינסקי: זה מה שקורה.

ניסן סלומינסקי: מישהו יכול להסביר איך זה קורה?

אלעזר שטרן: מי נותן להם שקל אם לא בוצע הנוהל הזה?

גיא אטיאס: לא צריך לתת להם שקל.

ניסן סלומינסקי: הם לא צריכים.

ניסן סלומינסקי: הם נותנים כסף.

איציק לארי: כל ההכנסות שלנו הן הכנסות עצמיות.

ניסן סלומינסקי: בגלל זה הם לא שמים על אף אחד.

איציק לארי: חס וחלילה.

איציק לארי: לחלוטין לא נכון.

אלעזר שטרן: אנחנו הבנו כאן את הבעיה.

אלעזר שטרן: עכשיו זה סתם דיון בשביל החבר'ה.

ניסן סלומינסקי: אני לא יודע מה לעשות עכשיו.

אלעזר שטרן: כמה השקעתם השנה בקרן מתקנים לאנשים עם מוגבלויות, לילדים?

אלעזר שטרן: אני מבין שיש ועדה שצריכה להתכנס ולאשר.

אלעזר שטרן: ראיתי שכתבתם 150 מיליון.

איציק לארי: לפני שנתיים פתחנו קרן בגובה של 20 מיליון שקל.

איציק לארי: אמורה להיפתח קרן חדשה בגובה כזה.

אלעזר שטרן: כתוב 150 מיליון.

איציק לארי: 150 זה לכל הקרנות ללא יוצא מן הכלל.

אורי שפר: לכל פעילות קרן המתקנים.

איציק לארי: בכל הרבדים.

איציק לארי: בכל הסכום הזה יש סכום לאוכלוסיות מיוחדות.

אלעזר שטרן: מתי בפעם האחרונה הקציתם?

איציק לארי: לפני שנתיים פתחנו את הקרן בגובה 20 מיליון ₪.

איציק לארי: חילקנו אישורים.

איציק לארי: עדיין מממשים את זה בימים אלה.

אלעזר שטרן: מימשו מתוך ה-20 מיליון?

איציק לארי: בהחלט.

איציק לארי: כמעט מלא.

איציק לארי: זאת הקרן היחידה שאנחנו בונים את הקריטריונים יחד עם הביטוח הלאומי - זה נושא שאנחנו פחות מכירים - כדי לנצל כל שקל בצורה המיטבית.

איציק לארי: הצלחה בלתי רגילה.

איציק לארי: בכמה מאות אלפי שקלים נשנה חיים של מוסד, גם של המטפלים וגם של המטופלים.

איציק לארי: אנחנו מתחנו את המילה ספורט כדי להגיע לאוכלוסיות האלו.

איציק לארי: אנחנו בונים הרבה בריכות הידרותרפיות וחדרי כושר בהרבה מאוד מוסדות ברחבי הארץ.

איציק לארי: זה דבר בלתי רגיל.

אלעזר שטרן: גם השנה בניתם?

איציק לארי: בהחלט.

איציק לארי: לא עצרנו את התקציבים.

אורי שפר: כל מה שאושר בעבר על ידי ועדת הכספים ממשיך כאחד חלקי 12 לעבוד.

אורי שפר: כל מה שאתה רוצה לעשות חדש, כמו למשל תכנית הפרחים עם הילדים, אי אפשר לבצע אלא אחרי אישור הוועדה.

שלומית ארליך: ראינו במכתב שניתן על ידי ראש הממשלה, שהוא ממלא מקום שר האוצר, שהאישור ניתן על גידול בהיקף של 5 משרות, כאשר אתם מבקשים 15 משרות.

איציק לארי: זה מה שאושר לנו אחרי דיונים עם האוצר.

שלומית ארליך: איתי, זה לא האישור שניתן על ידי ראש הממשלה בכובעו כשר אוצר.

איציק לארי: זה מה שניתן.

איציק לארי: האישור ניתן ל-5 משרות.

שלומית ארליך: ראינו שיש 2 טעויות סופר במכתב שאיתי חתם עליו.

שלומית ארליך: אחת, התקציב המאושר הוא לשנת 2014 ולא לשנת 2015, כמו שצוין, ושתיים, סכום התקציב נלקח משורה שגויה בתקציב ועל כן התקציב המאושר צריך לעמוד על 2.169 מיליארד ולא על 2.021 מיליון.

איציק לארי: הטעויות האלו תוקנות במכתבו של ראש הממשלה.

שלומית ארליך: הטעויות האלו אכן תוקנו במכתבו של ראש הממשלה, אבל במכתבו של ראש הממשלה ובמכתבו של שר האוצר לפיד כתוב שמדובר בגידול בהיקף של 5 משרות, לא בגידול של 15 משרות.

איציק לארי: אנחנו ביקשנו 15.

איציק לארי: אישרו לנו 5.

שלומית ארליך: אישרו לכם רק 5?

איציק לארי: כן.

שלומית ארליך: אתם מבקשים לאשר עכשיו 5 משרות, לא 15.

איציק לארי: זה מה שאושר לנו על ידי השרים.

מיכל בירן: אני חושבת שיש איזה פיל בחדר שלא מדברים עליו, כל העניין של פרשיית ישראל ביתנו כמו שמיקי רוזנטל קורא לזה.

ניסן סלומינסקי: אנחנו מדברים על התקציב - -

מיכל בירן: כן, אבל כשחוקרים את איגוד הכדור יד, את איגוד הכדורסל על נהלים לא תקינים, אני חושבת שתהליך כזה הוא לא תקין באופן כללי ונשמע לכל אחד מאיתנו לא סביר.

מיכל בירן: כשיש חקירות משטרה שנעשות ברקע שמצביעות על ליקוי מאורות כללי, צריך להפעיל משנה זהירות.

איציק לארי: אני אחראי רק על הצד המקצועי.

איציק לארי: אני ממש מוחה.

איציק לארי: אתם עושים פה דבר לא הוגן.

איציק לארי: הטוטו מחלק את הכספים לטובת הספורט הישראלי בשני מישורים עיקריים.

איציק לארי: מישור אחד, אנחנו תומכים ב-64 ענפים, איגודים ואגודות על פי אמות מידה שוועדה ציבורית קובעת.

איציק לארי: הכל מפורסם באינטרנט וברשומות.

איציק לארי: המישור השני זה הקמת מתקני ספורט.

איציק לארי: כל אמות המידה מפורסמות באינטרנט.

איציק לארי: אנחנו הגוף הכי שקוף במדינת ישראל.

איציק לארי: אנחנו גוף מבוקר.

איציק לארי: כל הגופים שמבקרים אותנו יודעים את זה.

איציק לארי: אין שקל שעובר שלא על פי אמות מידה שמפורסמות מראש.

איציק לארי: אנחנו דואגים שהוא יגיע לייעודו.

איציק לארי: גוף לא יכול לקבל כסף אם אין לו אישור ניהול תקין.

מיכל בירן: ככה מדינה אמורה להתנהל.

מיכל בירן: מה שאנחנו מגלים עכשיו זה שהיא לא מתנהלת ככה.

איציק לארי: אי אפשר להטיל על הטוטו את כל התחלואים שעכשיו את מעלה.

מיכל בירן: יש פה באופן ספציפי דברים שמבררים אותם.

מיכל בירן: יש פה קשרים לא תקינים של אנשי מקצוע, אשתו של מנכ"ל משרד החקלאות שקשורה לאיגוד הכדורסל ולאיגוד הכדור יד.

איציק לארי: מה הקשר לטוטו?

איציק לארי: אני אחראי על הצד המקצועי של הטוטו.

ניסן סלומינסקי: איציק, אני לא נכנס לנושא הזה.

ניסן סלומינסקי: הוא לא קשור.

ניסן סלומינסקי: האם את תקציב 2015 הגשתם?

איציק לארי: הוא יוגש מחר לשרים.

ניסן סלומינסקי: מה אתה מצפה עכשיו?

ניסן סלומינסקי: את 2015 לא יוכלו לאשר.

ניסן סלומינסקי: תפעלו ב-2015 בלי אישור תקציב?

ניסן סלומינסקי: הפעם זה בידיעה שלנו.

ניסן סלומינסקי: עד עכשיו הייתה לנו את זכות החפות כי לא ידענו בכלל, לא דמיינו.

ניסן סלומינסקי: עכשיו, כשאנחנו כבר יודעים, מה אתה מצפה שנעשה?

איציק לארי: זה עובר לאישור השרים.

איציק לארי: אני מצפה שבמהלך חודש ינואר זה יובא לפה לדיון ואישור.

ניסן סלומינסקי: מה תעשו בינואר?

ניסן סלומינסקי: תחלקו משכורות?

איציק לארי: כמובן.

ניסן סלומינסקי: מה זה "כמובן"?

ניסן סלומינסקי: כשאין לך אישור תקציב, איך אתה מחלק משכורות?

איציק לארי: אתה באמת מצפה שאני אעצור משכורות לעובדים, שאני הלין שכר?

ניסן סלומינסקי: אני לא יודע.

ניסן סלומינסקי: נניח שאין לך כסף.

איציק לארי: אני עובד על פי חוות דעת של היועצים המשפטיים שלנו.

ניסן סלומינסקי: לפי דעתם אין צורך שתקבל את האישור שלנו.

איציק לארי: לחלוטין לא.

איציק לארי: אני לא יכול לשלם על רצועות חדשות, כפי שציינת.

ניסן סלומינסקי: רק על רצועות חדשות.

ניסן סלומינסקי: על כל הדברים האחרים אתה יכול?

איציק לארי: כן.

שלומית ארליך: סעיף 7 לחוק הסדר ההימורים בספורט משנת 67 קובע שהמועצה להסדר ההימורים בספורט לא תוציא כספים אלא בהתאם לתקציב שיאושר על ידי שר האוצר, שרת התרבות והספורט ועל ידי ועדת הכספים של הכנסת.

שלומית ארליך: עוד נקבע בסעיף, שמועד הגשת הצעת התקציב לאישור ייקבע על ידי השרים בתקנות.

שלומית ארליך: בתקנות המועצה להסדר ההימורים בספורט נקבע שהמועצה תגיש לאישור השרים הצעת תקציב שתכלול את הסכומים שהמועצה תורשה להוציא בשנת תקציב ואת אומדן הכנסות המועצה בשנת התקציב חודשיים לפחות לפני תחילת שנת תקציב.

שלומית ארליך: המשמעות היא שאתם עוברים על החקיקה הזאת, כיוון שלא הבאתם חודשיים לפחות לפני תחילתה של שנת התקציב את - -

איציק לארי: כפי שציינתי, הטוטו, למעט השנה הזאת שהוא הקים את המועצה הלאומית, כמו שעון שוויצרי מניח ב-1 בנובמבר, לאחר שזה עבר את ועדת הכספים של הטוטו ואת דירקטוריון הטוטו, את התקציב על שולחן השרים.

איציק לארי: מרגע זה ואילך התהליך לא בשליטתנו.

ניסן סלומינסקי: האם את מה שאמרת לנו לגבי כך שלא יעלה על הדעת שלא תשלם משכורות, אמרת גם לשרים כדי שיאשרו לך את התקציב בזמן ולא תהיה עבריין?

אראל מרגלית: אנחנו לא נאשר להם את זה עכשיו.

מיכל בירן: יש יותר מידי סימני שאלה.

אראל מרגלית: זה מגיע ברגע האחרון.

אראל מרגלית: אתם פעלתם בלי תקציב ובלי אישור ועדת כספים במשך 3 שנים.

אראל מרגלית: עכשיו אתם באים ברגע האחרון.

אראל מרגלית: אני חשבתי שזה דבר פרוצדוראלי הבוקר.

ניסן סלומינסקי: גם אני חשבתי.

אראל מרגלית: אני לא מרגיש שאני יודע מספיק.

אראל מרגלית: אתם לא הצגתם את זה.

אראל מרגלית: זה תקציב גדול.

אראל מרגלית: אנחנו רוצים להיות לעזר, אבל האופן בו הדברים קורים ברגע האחרון זה לא סביר.

אראל מרגלית: אני מציע שתמשיכו להתנהל בלי תקציב כמו שהתנהלתם עד עכשיו בלי תקציב.

אראל מרגלית: אנחנו נעשה על זה דיון יותר רציני.

אראל מרגלית: אם מישהו רוצה להציג לנו את זה, שיציג לנו את זה בצורה רצינית.

ניסן סלומינסקי: מה זו הרצועה הזאת שאתה מדבר עליה?

ניסן סלומינסקי: אתה יכול להסביר לי בחצי דקה?

אורי שפר: למדינת ישראל יש את מספר הספורטאים הקטן ביותר בעולם המערבי על פי כל קנה מידה שבדקנו, בין אם זה לפי מספר התושבים, בין אם זה לפי התל"ג, תמ"ג, כל פרמטר כלכלי שתיקחו ותשוו.

אורי שפר: אנחנו פועלים כדי לשנות את תמונת המצב הזאת.

אורי שפר: אנחנו רואים בספורט לא רק כלי כדי להאדיר את ההישגים בספורט, אלא גם כלי חברתי על מנת לצמצם תופעות של עבריינות נוער, אלימות וכיוצא באלה.

אורי שפר: לאחר יותר משנה של תכנון אנחנו מנסים לגייס כ-50 אלף ילדים בגילאי 6 עד 13 .

אורי שפר: התכנית היא 8-13, אבל יש ענפים מסוימים שזה ירד לגיל יותר צעיר על מנת לעניין אותם.

אורי שפר: הדבר עבר החלטת ממשלה.

אורי שפר: הדגש בתכנית הוא על הפריפריה ועל קידום ספורט נשים.

אורי שפר: אנחנו עושים את הפעולה הזאת ב-12 ענפי ספורט: 2 ענפי העל, שזה כדורגל וכדורסל - -

ניסן סלומינסקי: אתם כבר עושים את זה?

אורי שפר: נבחרו לתכנית הזאת 12 ענפים.

אורי שפר: כדורגל וכדורסל הם הענפים הפופולאריים ביותר בישראל.

אורי שפר: 10 ענפים אחרים נבחרו על פי אמות מידה שקבעה ועדת לובצקי, שהיא הוועדה הציבורית לחלוקת כספי התמיכה של הטוטו.

אורי שפר: עד הרגע הזה יצאו לדרך 11 ענפים שהתקציב שלהם מגיע ממשרד האוצר וממשרד הספורט.

אורי שפר: הפרק של הכדורגל הוא במימון הטוטו.

אורי שפר: אנחנו לא יכולים להתחיל את התכנית.

ניסן סלומינסקי: על 11 מתוך 12 ענפים זה כבר פועל?

אורי שפר: פועל.

ניסן סלומינסקי: ב-2014 זה כבר פועל?

אורי שפר: יצא לדרך.

ניסן סלומינסקי: איך שילמתם את זה?

ניסן סלומינסקי: התקציב שלפי תפיסת

ניסן סלומינסקי: כם פועל באחד חלקי 12, על הדבר הזה בוודאי שלא פועל.

אורי שפר: אחד לא קשור לשני.

אורי שפר: כל מה שקשור ל-11 ענפים מופעל על ידי משרד הספורט על פי אמות מידה של סל הספורט.

אורי שפר: הוא הכלי שבאמצעותו אנחנו תומכים.

ניסן סלומינסקי: איך משרד הספורט העביר לכם כסף כשאין תקציב?

אורי שפר: זה תקציב משרד הספורט, זה לא הטוטו.

אורי שפר: אתה צריך להפריד.

אורי שפר: אני מדבר על תקציב משרד הספורט ל-11 ענפים ועל תקציב הטוטו לענף הכדורגל.

ניסן סלומינסקי: הבעיה היא רק ענף הכדורגל.

אורי שפר: שהוא הגדול ביותר.

ניסן סלומינסקי: הוא עוד לא עובד?

אורי שפר: הוא לא עובד.

ניסן סלומינסקי: למה הוא מופיע בתקציב 2014 ולא בתקציב 2015?

אורי שפר: כי רצינו להפעיל אותו ב-2014.

ניסן סלומינסקי: עכשיו כבר נגמרת השנה.

ניסן סלומינסקי: אתם רוצה שנאשר לך סכום גדול שלא יצא?

אורי שפר: הרשויות שנבחרו לתכנית לא יכולות להתחיל את התכנית אלא אם הוועדה תיתן את האישור.

ניסן סלומינסקי: האישור הזה רלוונטי ל-2015.

אורי שפר: ל-2014.

ניסן סלומינסקי: אבל עוד לא הוצאתם ב-2014 שום דבר.

אורי שפר: נבחרו הרשויות.

ניסן סלומינסקי: זה בסדר שנבחרו הרשויות, אבל הכסף יצא ב-2015.

ניסן סלומינסקי: זה צריך להיות בתקציב 2015.

אורי שפר: אנחנו, משרד הספורט, ביחד עם תקציב הטוטו לא נוכל להתחיל את התכנית ב-1.1.2015 אם הוועדה לא תיתן את האישור עכשיו.

ניסן סלומינסקי: לו יצוין שהיית עכשיו מגיש לי את תקציב 2015 והיינו מאשרים אותו, היית יכול להפעיל את זה והכל היה בסדר, נכון?

אורי שפר: בהחלט כן.

ניסן סלומינסקי: הבעיה היא שאין לנו את תקציב 2015.

ניסן סלומינסקי: אתה רוצה שנאשר לך תקציב של 2014 ביום האחרון של השנה.

ניסן סלומינסקי: הכסף הזה, שהוא היחיד שזקוק לאישור מבחינתך, לא יצא ב-2014.

ניסן סלומינסקי: אתה יודע שהכסף הזה לא יצא.

אורי שפר: אם לא תאשרו את תקציב 2014, בהנחה שאישור תקציב הטוטו של 2015 ייערך חודשים - -

ניסן סלומינסקי: למה?

אורי שפר: מכיוון שזה לא דבר שיאושר לפני הבחירות.

אורי שפר: זה דבר שיאושר אחרי הבחירות.

אורי שפר: התהליך הזה הוא תהליך שנמצא בעיצומו.

אורי שפר: למשרד האוצר יש, למיטב הבנתי, הסתייגות מהצעת התקציב של 2015 של הטוטו.

אורי שפר: במידה והוועדה תאשר את תקציב 2014, זה יאפשר לתת אור ירוק לתכנית של הפרחים גם בכדורגל.

אורי שפר: אם היא תגיד שהדבר הזה יהיה כפוף לאישור של 2015 , סביר מאוד להניח שגם ב-2015 התכנית הזאת לא תצא לפועל, לפחות עד סוף השנה.

אורי שפר: אני רוצה שתבינו את המשמעות של זה.

אורי שפר: מתוך 50 אלף ילדים שאנחנו מבקשים לגייס, בין 20 ל-25 אלף הם לכדורגל.

אורי שפר: זה קהל היעד שלנו בכדורגל.

אורי שפר: זה הענף הפופולארי ביותר.

אורי שפר: הוא מגיע כל הישובים הרחוקים ביותר והעניים ביותר.

אורי שפר: כדורגל זה המרשם שהתושבים אוהבים ורוצים.

אורי שפר: יש לנו את הבקשה המיוחדת הזאת לאשר את התקציב של 2014, אחרת זה פוגע באפשרות שלנו להפעיל את התכנית.

בועז טופורובסקי: כל שאר הדברים בסדר?

אורי שפר: על דעת כולנו העבודה שאתם עושים, בפרט עם הילדים, היא עבודה מאוד חשובה.

אורי שפר: זה חשוב מאוד.

אורי שפר: זה מלמד אותם לעבוד עבודת צוות, זה מרחיק אותם משעמום ובטלה, שזה אם כל חטא שמוביל לפשיעה וכל הדברים.

אורי שפר: אני מסכים עם הכל.

אורי שפר: אני בשוק מוחלט.

אורי שפר: אני לא יכול לאשר את זה.

אורי שפר: אני מציע לחבריי לא לאשר את זה היום.

אורי שפר: אנחנו נעשה דיון עמוק עם היועצים המשפטיים שלנו ואיתכם לגבי איך יוצאים מתוך הסיטואציה ש-4 שנים אין תקציב ואתם עובדים כרגיל.

אורי שפר: יש לכם חוות דעת, שהיא להערכתי הזויה, של יועץ משפטי שאומר שמספיק שפעם אחת אישרו לכם ושמפה עד סוף המאה אתם יכולים לעבוד לפי זה, אלא אם כן יהיו לכם רצועות חדשות שרק עליהם אתם צריכים לקבל אישור.

אורי שפר: זה הזוי לחלוטין.

אורי שפר: אני חושב שצריך לעשות דיון, לברר את כל הנושא הזה.

אורי שפר: אנחנו נצטרך לעשות דיון אצלנו איך אנחנו מטפלים בסיטואציה כזאת משונה שלא נתקלנו בה אף פעם.

אורי שפר: אתם תצטרכו להביא את כל התקציבים מ-2011, כולל 2015, כדי שנדע שאתם לא הולכים לעשות ב-2015 את מה שעשיתם עד היום.

אורי שפר: יכול להיות שאז נוכל לאשר את זה.

אורי שפר: כרגע אני לא מרגיש שאנחנו יכולים לגעת בדבר כזה.

איתי טמקין: אנחנו פה בכובע שלנו כממשלה מצטרפים לכנסת בסיפור הזה.

איתי טמקין: ציינת פה את התקציב של 2015.

איתי טמקין: גם אנחנו עוד לא קיבלנו.

איתי טמקין: לפי החוק היינו צריכים לקבל אותו עד 1 בנובמבר.

איתי טמקין: עדיין לא קיבלנו אותו.

ניסן סלומינסקי: יש לכם את תקציב 2010.

איתי טמקין: נכון.

איתי טמקין: מצבכם יותר חמור משלנו.

אראל מרגלית: על איזה כספים אתם עובדים?

ניסן סלומינסקי: איציק, אני מציע שהייעוץ המשפטי שלכם יישב עם הייעוץ המשפטי שלנו.

ניסן סלומינסקי: תעשו עבודה רצינית לגבי איך עושים סדר אחת ולתמיד בכל הנושא הזה.

ניסן סלומינסקי: כשיהיו דברים מעשיים, נצטרך להתכנס ולראות מה אנחנו עושים.

איציק לארי: אני מכבד את עמדת הוועדה.

ניסן סלומינסקי: אנחנו לא מעלים את זה להצבעה.

ניסן סלומינסקי: אחרי שייעשה סדר ביחד עם כל היועצים המשפטים, ננסה להתכנס שוב ולדון בעניין.